<classify> SAA nne zilitumika kufanya upasuaji wa Askofu Mkuu wa Jimbo Kuu la Dar es Salaam, Thadeus Ruwaichi ambaye ameruhusiwa jana kutoka Taasisi ya Mifupa Muhimbili MOI, alikokua amelazwa kwa wiki mbili. Askofu Ruwaichi alikuwa na tatizo la kuvuja damu kwenye ubongo, ikiwa ni pamoja na damu kuganda katika ubongo. Akizungumza jana baada ya kumruhusu kutoka hospitali, Mtaalamu wa Upasuaji wa Mgongo, Ubongo na Mishipa ya Fahamu, Profesa Joseph Kahamba ambae ni aliyeongoza upasuaji huo, alisemaAskofu Ruwaichi awali alifanyiwa upasuaji katika Hospitali ya KCMCMoshi na kwamba walimpokea akiwa na hali mbaya. Alisema walilazimika kumfanyia upasuaji wa haraka kwa kushirikisha timu ya madaktari si chini ya 10 ili kuokoa maisha yake. Jopo la madaktari hao bingwa waliofanya upasuaji huo, kuanzia saa saba usiku hadi saa 10 alfajiri ni madaktari wa usingizi, magonjwa ya ndani, madaktari wa lishe, madaktari wa mazoezi, na wale wa mgongo, ubongo na mishipa ya fahamu. Kwa upande wake, Askofu Ruwaichi, akizungumza katika mkutano huo alisema: Namshukuru Mungu kunipa fursa nyingine ya kuwa hai, namshukuru kwa zawadi ya madaktari aliyonipa, nilikuja hapa sijitambui, huduma niliyopata natamani kila mtanzania anayefika hapa aipate.Nawaombea baraka wataalamu wetu, naishukuru Serikali kwa kunipa upendeleo nisiostahili, Mungu amsaidie Rais John Magufuli adumu katika kazi yake kwa ustawi wa taifa letu,alisema Askofu Ruwaichi.Awali akizungumza katika mkutano huo, Askofu Msaidizi wa Jimbo Kuu Katoliki la Dar es Salaam, Eusebius Nzingirwa alisema kama watu wa Mungu, walishakata tamaa kutokana na hali aliyokuwa nayo Askofu Ruwaichi wakati wakimtoa KCMC kumleta MOI. Alisema tatizo la Askofu Ruwaichi lilijitokeza wakati alipokwenda Moshi kwenye msiba wa familia na alipopelekwa KCMC madaktari walishauri afanyiwe upasuaji wa haraka kuokoa maisha yake. Hatukua na namna maana kwa hali ilivyokua walitueleza wazi kuwa kumsafirisha kwenye hali ile ni hatari zaidi,alisema Askofu Nzigirwa. Alisema baada ya upasuaji wa awali kufanyika, ndipo siku hiyo hiyo wakazungumza na Rais Magufuli ambaye ndani ya saa moja ndege yake iliwasili katika Uwanja wa Ndege wa Kimataifa wa Kilimanjaro KIAna safari ya kuja MOI ikaanza na walifika saa sita usiku. Askofu Ruwaichi alipokelewa MOI Septemba 9 mwaka huu na kufanyiwaupasuaji wa kuondolewa damu iliyovilia kwenye ubongo. Mkurugenzi Mtendaji wa MOI, Respicious Boniface alimshukuru Rais Magufuli kwa kuwa mtu wa vitendo zaidi na si maneno, kwani chini ya utawala wake wamepata vifaa vya kisasa na kwamba wiki iliyopita aliwakabidhi Sh bilioni 7.9 kwa ajili ya kununuamashine ya kisasa ya maabara. Alisema tayari wameshaagiza mashine hiyo Marekani na itawasili nchini na kufungwa mwezi Novemba.  <topic>: KITAIFA 